झूलन गोस्वामी
झूलन निशित गोस्वामी (बांग्ला: ঝুলন গোস্বামী) (जन्म ;२५ नवम्बर १९८२ ,नादिया ,पश्चिम बंगाल ,भारत ) एक भारतीय महिला क्रिकेट खिलाड़ी है जो टीम के लिए के सभी प्रारूपों टेस्ट ,एक दिवसीय अंतरराष्ट्रीय और ट्वेन्टी-ट्वेन्टी में खेलते हैं। झूलन गोस्वामी एक हरफनमौला खिलाड़ी है तथा ये घरेलू क्रिकेट बंगाल के लिए खेलती है। झूलन गोस्वामी महिला क्रिकेटरों में दुनिया की सबसे ज़्यादा विकेट(196) लेने वाली वनडे गेंदबाज़ हैं। इन्होंने एक बार २००७ आईसीसी पुरस्कार का खिताब भी जीता था जबकि एक बार एम ए चिदम्बरम ट्रॉफी के लिए सर्वश्रेष्ठ महिला क्रिकेट खिलाड़ी का भी खिताब जीता था। झूलन मिताली राज से पहले भारतीय महिला क्रिकेट टीम की कप्तान भी रह चुकी है। मिताली राज के साथ मिलकर, झूलन ने 2006-07 सत्र में भारतीय महिला क्रिकेट टीम को इंग्लैंड में पहली टेस्ट श्रृंखला जीताने में मद्दत की! उस सीरीज के पहले टेस्ट में उन्होंने एक अर्धशतक जड़ा था और दुसरे में १० विकेट-हॉल अपने नाम करवाया था! 2008 में उन्होंने मिताली राज से कप्तानी संभाली और 2011 तक वह भारत की कप्तान रहीं! उन्होंने 25 एकदिवसीय मैचों में भारत का नेतृत्व किया! 2008 में, वह एशिया कप में वनडे में 100 विकेट तक पहुंचने वाली चौथी महिला भी बनीं। 2010 में उन्हें अर्जुन अवार्ड से सम्मानित किया गया था, और 2012 में वह डायना एडुल्जी के बाद पद्म श्री प्राप्त करने वाली दूसरी भारतीय महिला क्रिकेटर बनीं। उनके नाम 10 मैचों में 40 टेस्ट विकेट दर्ज हैं! कुल मिलाकर उन्होंने 223 मैचों में 271 अंतरराष्ट्रीय विकेट लिए हैं और तीन अर्धशतक के साथ 1,593 रन बनाए हैं। वह महिला वनडे में सबसे ज्यादा विकेट लेने वाली गेंदबाज हैं! उन्होंने 166 मैचों में 21.76 के औसत से दो 5 विकेट और 4 चार विकेट हॉल के साथ 200 विकेट लिए हैं। झूलन गोस्वामी ने 19 सितंबर 2017 को कहा कि उनके जीवन पर एक बायोपिक बन रही है जिसका वर्किंग टाइटल चकदाहा एक्सप्रेस है। सितंबर 2018 में, श्रीलंका के खिलाफ, उन्होंने अंतरराष्ट्रीय क्रिकेट में अपना 300 वां विकेट लिया। नवंबर 2020 में, गोस्वामी को ICC महिला ODI क्रिकेटर ऑफ़ द डिकेड अवार्ड के लिए नामांकित किया गया था। गोस्वामी ने सितंबर 2022 में अंतरराष्ट्रीय क्रिकेट से संन्यास ले लिया!